આજકાલ જે રીતે દેશમાં સંતોની વિરુદ્ધ એક પછી એક મામલાઓ ઉજાગર થતાં જાય છે અને અયોધ્યામાં રામમંદિર નિર્માણની કવાયત ઝડપી બનાવાયી છે એવામાં ભગવાન રામની નગરી અયોધ્યામાં જ સુરક્ષાના દૃષ્ટિકોણથી સત્તાવાળાઓએ સાચા અને નકકલી સાધુઓને અલગ તારવવાનો નિર્ણય લીધો છે. અયોધ્યા શાસનકર્તાઓ અનુસાર બહારથી આવીને વસી જનારા સાધુઓ અને સંતોના અપરાધિક રેકોર્ડની તપાસ કરવામાં આવશે. સાથે જ અયોધ્યામાં રહેનારા દરેક સંતોનો રેકોર્ડ પ્રશાસન પોતાની પાસે રાખશે. ઉલ્લેખનીય છે કે અયોધ્યામાં રામજન્મભૂમિ વિવાદિત સ્થળ હોવાને કારણે સુરક્ષાનો મુદ્દો હમેંશા સંવેદનશીલ રહે છે. સત્તાવાળાઓનું માનવું છે કે અયોધ્યામાં દેશના જુદાં જુદાં રાજ્યો અને વિદેશથી પણ સાધુવેશધારી ભગવાનના દર્શન કરવા આવે છે અને અયોધ્યાના મઠો અને મંદિરોમાં વસી જાય છે. જેમની વિશ્ર્વસનીયતા તપાસ કરવી મુશ્કેલ હતી. આથી સત્તાવાળાઓએ બહારથી આવીને વસી જનારા આ સાધુઓ અને સંતો પર વિશેષ નજર રાખશે. અયોધ્યામાં હત્યારું ધર્મસંકટ